# Forslag til sjekkliste årsregnskap for bruttobudsjetterte virksomheter som utarbeider virksomhetsregnskapet etter de statlige regnskapsstandardene (SRS).

Dette forslaget til sjekkliste er ment til intern kvalitetssikring i virksomheten, og som et hjelpemiddel i arbeidet med utarbeidelse av årsregnskapet.

|  |  |
| --- | --- |
| **Sjekkpunkter** | **Kommentar** |
| **INNHOLDET I ÅRSREGNSKAPET** |  |
| Er alle deler av et årsregnskap utarbeidet?   * Ledelseskommentarer * Prinsippnote til bevilgningsrapportering og artskontorapportering * Oppstilling av bevilgningsrapportering * Note A og B til bevilgningsrapporteringen * Oppstilling av artskontorapportering * Prinsippnote til virksomhetsregnskapet etter SRS * Oppstilling av virksomhetsregnskapet etter SRS med noter |  |
| **KONTROLL AV FJORÅRSTALL** |  |
| Kontroller at alle sammenligningstall i oppstillinger og noter stemmer med endelig rapporterte regnskapstall for tidligere perioder. Kontroller at eventuelle endringer er kommentert. |  |
| **LEDELSESKOMMENTARER** |  |
| Inneholder ledelseskommentarene følgende bekreftelser?   * En bekreftelse på at årsregnskapet er avlagt i henhold til bestemmelser om økonomistyring i staten, rundskriv fra Finansdepartementet og krav fra overordnet departement. * En bekreftelse på at årsregnskapet gir et dekkende bilde av virksomhetens disponible bevilgninger og av regnskapsførte utgifter, inntekter, eiendeler og gjeld.   Inneholder ledelseskommentarene følgende vurderinger?   * Vurdering av vesentlige forhold ved årsregnskapet. * Vurdering av vesentlige endringer i regnskapsposter sammenlignet med tidligere perioder.   Er det i ledelseskommentarene opplyst om følgende?   * Revisjonsordningen. * Eventuelle statlige fond virksomheten forvalter. * Eventuelle krav fra overordnet departement.   Omhandler ledelseskommentarene alle de 3 oppstillingene (bevilgningsrapportering, artskontorapportering og virksomhetsregnskap)?  Er ledelseskommentarene signert av virksomhetsleder? |  |
| **PRINSIPPNOTE TIL BEVILGNINGSRAPPORTERING OG ARTSKONTORAPPORTERING** |  |
| Er regnskapsprinsippene godt beskrevet og tilpasset de faktiske forhold i virksomheten?  Er det opplyst om eventuelle godkjente unntakssøknader knyttet til økonomiregelverket? |  |
| **BEVILGNINGSRAPPORTERING** |  |
| Kontroller at:   * Oppstillingen av bevilgningsrapporteringen følger oppstillingsplanen i rundskriv R-115 vedlegg 1A. * Tallene som presenteres stemmer med rapporterte tall til statsregnskapet (S-rapport). * Summelinjen «sum rapportert» er lik null. * Regnskapslinjene for endring mellomværende med statskassen er lik i øvre og nedre del. * Beholdninger rapportert til kapitalregnskapet er bokført som balansepost i virksomhetens kontospesifikasjon. |  |
| **NOTE A** |  |
| Stemmer samlet tildeling oppført i note A med samlet tildeling i bevilgningsrapporteringen?  Stemmer oppførte tildelinger i note A med endelig tildelt bevilgning? |  |
| **NOTE B** |  |
| Stemmer oppførte mer-/mindre utgifter i note B med mer-/mindre utgifter i bevilgningsrapporteringen? (Regnskapslinjer fra bevilgningsrapporteringen der det ikke er grunnlag for å søke om overføring av midler kan utelates i note B.)  Stemmer beløp i kolonne for «Kompensasjon for lønnsoppgjøret 2024» med beløp i vedlegg 4 i Prop. 36 S (2024-2025) Nysaldering av statsbudsjettet 2024?  Er «Maks overførbart beløp» korrekt beregnet? (for beregningsmåte se rapporteringspakken for årsregnskapet 2024 – Note B)  Er alle benyttede fullmakter kommentert under tabellen? |  |
| **ARTSKONTORAPPORTERING** |  |
| Kontroller at:   * Oppstilling av artskontorapporteringen følger oppstillingsplanen i rundskriv R-115 vedlegg 2. * Summelinjen «netto rapportert til bevilgningsregnskapet» i artskontorapporteringen stemmer med summelinjen «netto rapportert til bevilgningsregnskapet» i bevilgningsrapporteringen. * Summelinjen «sum mellomværende med statskassen» i artskontorapporteringen stemmer med regnskapslinjen «mellomværendene med statskassen» i bevilgningsrapporteringen. |  |
| **VIRKSOMHETSREGNSKAPET ETTER SRS** |  |
| Er alle deler av et virksomhetsregnskap etter SRS utarbeidet?   * Note om regnskapsprinsipper * Resultatregnskap * Balanse * Noter   Kontroller at oppstilling av resultatregnskap og balanse følger oppstillingsplanene i SRS 1 vedlegg 1 og 2.  Er tallene i resultat- og balanseoppstillingen konsistent med endelig saldobalanse? |  |
| **PRINSIPPNOTE TIL VIRKSOMHETSREGNSKAPET ETTER SRS** |  |
| Er regnskapsprinsippene godt beskrevet og tilpasset de faktiske forhold i virksomheten?  Er det opplyst om eventuelle godkjente unntakssøknader knyttet til de statlige regnskapsstandardene? |  |
| **RESULTATREGNSKAP** |  |
| Kontroller at:   * Regnskapslinjene «resultat av periodens aktiviteter» og «avregning med statskassen» er null. * Summelinjene «sum innkrevingsvirksomhet og andre overføringer til staten» og «sum tilskuddsforvaltning og andre overføringer fra staten» er null. |  |
| **BALANSE** |  |
| Kontroller at:   * «Sum eiendeler» stemmer med «sum statens kapital og gjeld». |  |
| **GENERELT OM NOTER** |  |
| Kontroller at summen i alle noter stemmer med den resultat- eller balanselinje de henviser til.  Kontroller at notene har løpende nummerrekkefølge.  Vurder om notene gir god informasjon om virksomhetens regnskap eller om virksomheten må tilpasse notene til virksomheten ytterligere.  Vurder om virksomheten burde utarbeide tilleggsnoter til enkelte regnskapslinjer (vesentlige forhold som ikke dekkes av standardnotene). |  |
| **NOTE FOR SAMMENHENG MELLOM AVREGNET MED STATSKASSEN OG MELLOMVÆRENDE MED STATSKASSEN** |  |
| *Del A*  Stemmer notelinjen «avregnet med statskassen» i øvre del av noten med linjen «sum endring i avregnet med statskassen» i avstemmingsdelen i nedre del av noten?  *Del B*  Kontroller at:   * Sum bokført avregning med statskassen stemmer med regnskapslinjen «avregnet med statskassen» i balansen. * Sum rapportert mellomværende med statskassen stemmer med mellomværende med statskassen i bevilgningsrapporteringen og oversikt over mellomværende med statskassen i artskontorapporteringen. |  |

Andre kommentarer: